ከ3 ሳምንት በፊት ዶ/ር አብይ አህመድ ወደ ቢሮው ጠርቶኝ፣ ስለ ጉዳዩ እንድነግረው ጠየቀኝ። ነገርኩት፡፡ እሱም “ለስራ አስፈፃሚ አቀርባለሁ፤ መልሱን በአንድ ሳምንት ውስጥ እነግርሃለሁ” አለኝ። በኋላም ወደ ቢሮ ጠራኝና፣ ስራ አስፈፃሚው በሙሉ ሊደግፈኝ ፍቃደኛ እንደሆነ ነገረኝ፡፡ “ትንሽ ገንዘብም እንሰጥሃለን፣ መኪናም እንዲገዛልህ ወስነናል፣ መኪናው በሁለት ሳምንት ጊዜ ውስጥ ይገዛልሃል፣ ለጤንነትህ ደግሞ በሀገር ውስጥም በውጭም እንድትታከም ሁኔታዎችን እናመቻቻለን” አለኝ፡፡ እሱንም አቶ ለማንም በሞባይል ሜሴጅ አመሰገንኳቸው፡፡ እንደውም “እኔ ብቻ ሳልሆን ለ13 ዓመት ከኔ ጋር ትቸገር የነበረች ባለቤቴም ተደስታለች” ብዬ ላኩላቸው፡፡ አቶ ለማ፤ “ይሄ ያደረግነው ትንሽ ነው” የሚል ምላሽ ነው የሰጠኝ፡፡
